ghelevt hadde Item noch seedt de voirs arnt dat
henrick te tijde vanden aenveerden vand voirs
came tghestijpte acht tusschen den hoff ende
schaelgie wel ende loffelijcken gherexeert vant
recht in sijn weerck staende ende al va goeden
ghesaeghden eycken latten Ende dat die dore
vanden selve ghestijpte wel ende loffelijck hinck
op en toegaende ghemaict van eycken lan latten
met huen twee ijsere leden ende eender yseren
clincken Ende dair aff tselve ghestijpte in des
proofft muer ghewracht tot aende ghelatte eycken
dorre voirs ghelat wae met weeken latlen tot bove
toe alsoe hoeghe alst ghestijpte wae Ende dat
selve weeck ghestijpte ghepleckt was vander
plaeten totter underster rijckelen toe dweelck al
ontstucken was ende ghebroken ten tijde als de
selve dair uuyt toech mits den tassen vand
houte desselfs henricx Item seydt voirts dat de
selve henrick oft de sijne sal ovgheladen
hadden met sijnen houte te tassen dlanck
ghestijpte tussche johes nijs ende de came
voirs alsoe tselve noch blijckt Item noch heeft
de selve henrick vonden ten tijde vand aeverden
vander came voirs een groote gelasen uitste
inde coeken al gheheel dair ten tijde van
sijne affscheyden wel vi oft vii ruyten uuyt
waen ende ghebroken Item noch een rame vol
ghelasen staende aende coeken dorre die op en
toe schoet Welcke rame steet opden soldere
ende die ghelasen zijn al ontstucken welck
viere leste poente voirs arnt hanckart den selve
henricke den pruyte gheven wilt tot sijnder eedt